ระเบียบการท่องเที่ยวแห่งประเทศไทยระเบียบการท่องเที่ยวแห่งประเทศไทยว่าด้วยหลักเกณฑ์และวิธีการให้ประชาชนเข้าตรวจดูข้อมูลข่าวสารของททท.พ.ศ. ๒๕๕๕ อาศัยอำนาจตามความในมาตรา ๙ แห่งพระราชบัญญัติข้อมูลข่าวสารของราชการพ.ศ. ๒๕๔๐ กำหนดให้หน่วยงานของรัฐต้องจัดให้มีข้อมูลข่าวสารของราชการไว้ให้ประชาชนเข้าตรวจดูได้ประกอบกับความในข้อ ๔ แห่งประกาศคณะกรรมการข้อมูลข่าวสารของราชการ เรื่องหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูลงวันที่ ๒๔ กุมภาพันธ์ ๒๕๔๑ จึงวางระเบียบไว้ ดังต่อไปนี้ข้อ ๑ ระเบียบนี้เรียกว่าระเบียบการท่องเที่ยวแห่งประเทศไทยว่าด้วยหลักเกณฑ์และวิธีการให้ประชาชนเข้าตรวจดูข้อมูลข่าวสารของ ททท. พ.ศ. ๒๕๕๕ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกระเบียบการท่องเที่ยวแห่งประเทศไทยว่าด้วยหลักเกณฑ์และวิธีการให้ประชาชนเข้าตรวจดูข้อมูลข่าวสารของ ททท. พ.ศ. ๒๕๕๒ข้อ ๔ ประชาชนสามารถขอตรวจดูขอสำเนา หรือขอสำเนาที่มีคำรับรองสำเนาถูกต้องเกี่ยวกับข้อมูลข่าวสารของ ททท.ได้ที่ห้องสมุด ททท. ในวันและเวลาทำงาน ตามแบบคำขอข้อมูลข่าวสารแนบท้ายระเบียบนี้ข้อ ๕ เมื่อเจ้าหน้าที่ผู้รับผิดชอบได้รับคำขอตรวจดูข้อมูลข่าวสารของททท. แล้วถ้ามีการขอสำเนาหรือขอสำเนาที่มีคำรับรองถูกต้องเกี่ยวกับข้อมูลข่าวสารที่มีลักษณะพร้อมที่จะให้ได้เจ้าหน้าที่ผู้รับผิดชอบจะต้องดำเนินการจัดหาข้อมูลข่าวสารดังกล่าวให้แก่บุคคลนั้นให้แล้วเสร็จโดยเร็วหรือภายในวันที่รับคำขอกรณีที่ข้อมูลข่าวสารดังกล่าวมีเป็นจำนวนมากหรือไม่สามารถดำเนินการให้แล้วเสร็จภายใน๑๕ วัน เจ้าหน้าที่ผู้รับผิดชอบจะต้องแจ้งให้บุคคลที่ยื่นคำขอทราบภายใน ๑๕ วันรวมทั้งแจ้งกำหนดวันที่จะดำเนินการแล้วเสร็จให้บุคคลดังกล่าวทราบด้วยการรับรองสำเนาข้อมูลข่าวสารตามวรรคหนึ่งให้พนักงานในหน่วยงานที่รับผิดชอบข้อมูลข่าวสารนั้นตั้งแต่ระดับ ๓ขึ้นไปเป็นผู้รับรอง โดยลงลายมือชื่อตัว ชื่อสกุล และตำแหน่งตลอดจน วัน เดือน ปีให้ชัดเจน ทั้งนี้ให้รับรองตามจำนวนที่บุคคลที่ยื่นคำขอขอให้รับรองการดำเนินการจัดทำข้อมูลข่าวสารให้แก่บุคคลที่ยื่นคำขอตามวรรคหนึ่งจะกระทำได้เฉพาะกรณีปกติที่มิใช่การขอเป็นจำนวนมากหรือบ่อยครั้งโดยไม่มีเหตุผลอันสมควรข้อ ๖ ในกรณีคำขอตรวจดูขอสำเนา หรือขอสำเนาที่มีคำรับรองถูกต้องเกี่ยวกับข้อมูลข่าวสารที่มิได้อยู่ในบัญชีประเภทข้อมูลข่าวสารที่เปิดเผยได้ให้เจ้าหน้าที่ผู้รับผิดชอบเสนอคำขอดังกล่าวให้คณะกรรมการข้อมูลข่าวสารของ ททท.เป็นผู้พิจารณาโดยไม่ชักช้าให้คณะกรรมการข้อมูลข่าวสารของ ททท.พิจารณาวินิจฉัยให้แล้วเสร็จภายใน ๑๕ วันทำการนับแต่วันที่รับเรื่องแล้วส่งผลการพิจารณาให้เจ้าหน้าที่ผู้รับผิดชอบทราบโดยไม่ชักช้าให้เจ้าหน้าที่ผู้รับผิดชอบแจ้งคำวินิจฉัยของคณะกรรมการข้อมูลข่าวสารของ ททท.เป็นหนังสือให้บุคคลที่ยื่นคำขอทราบภายใน ๓วันทำการนับแต่วันที่ได้รับผลการวินิจฉัยการพิจารณาของคณะกรรมการข้อมูลข่าวสารของ ททท. ให้เป็นไปตามข้อกำหนดของกฎหมายกรณีที่มีคำสั่งมิให้เปิดเผยข้อมูลใดต้องระบุเหตุผลที่ไม่เปิดเผยไว้ด้วยทุกครั้งและแจ้งให้บุคคลที่ยื่นคำขอทราบสิทธิในการอุทธรณ์ต่อคณะกรรมการวินิจฉัยการเปิดเผยข้อมูลข่าวสารข้อ ๗ กรณีที่มีการขอตรวจดูขอสำเนา หรือขอสำเนาที่มีคำรับรองถูกต้องเกี่ยวกับข้อมูลข่าวสารที่อยู่ในการควบคุมดูแลของหน่วยงานของรัฐแห่งอื่นให้เจ้าหน้าที่ผู้รับผิดชอบให้คำแนะนำแก่บุคคลที่ยื่นคำขอต่อหน่วยงานชองรัฐที่ควบคุมดูแลข้อมูลข่าวสารนั้นโดยไม่ชักช้ากรณีที่เจ้าหน้าที่ผู้รับผิดชอบพิจารณาเห็นว่าข้อมูลข่าวสารที่มีคำขอเป็นข้อมูลข่าวสารที่จัดทำโดยหน่วยงานของรัฐแห่งอื่นและได้ระบุห้ามเปิดเผยไว้ก็ให้ส่งคำขอดังกล่าวให้หน่วยงานของรัฐผู้จัดทำข้อมูลข่าวสารนั้นพิจารณาเพื่อมีคำสั่งต่อไปข้อ ๘ อัตราค่าธรรมเนียมการเข้าตรวจดูขอสำเนา หรือขอสำเนาที่มีคำรับรองถูกต้องของข้อมูลข่าวสารให้เป็นไปตามประกาศที่ททท. กำหนดข้อ ๙ ค่าธรรมเนียมตามข้อ ๘ให้นำส่งเจ้าหน้าที่การเงิน เพื่อดำเนินการตามระเบียบของ ททท. ต่อไปสั่ง ณวันที่ ๒๑ มิถุนายน พ.ศ. ๒๕๕๕สุรพล เศวตเศรนีผู้ว่าการการท่องเที่ยวแห่งประเทศไทย[เอกสารแนบท้าย]๑. แบบคำขอข้อมูลข่าวสารการท่องเที่ยวแห่งประเทศไทย(ดูข้อมูลจากภาพกฎหมาย)ปริยานุช/ผู้จัดทำ๕ พฤศจิกายน๒๕๕๗กฤษดายุทธ/ผู้ตรวจ๖ พฤศจิกายน๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๒๑๗ ง/หน้า ๑/๓๐ ตุลาคม ๒๕๕๗